b'\n_START_ARTICLE_\nAleksoto mal\xc5\xabnas\n_START_PARAGRAPH_\nAleksoto mal\xc5\xabnas stovi Kaune, \xc5\xbdemutin\xc4\x97je Fredoje, kairiajame Nemuno krante.\n_START_SECTION_\nIstorija\n_START_PARAGRAPH_\n1879 m. nuspr\xc4\x99sta statyti Kauno tvirtov\xc4\x99. 1882 m. prad\xc4\x97ti statyti gynybiniai pastatai. Kartu su jais buvo statomi kiti aktual\xc5\xabs infrastrukt\xc5\xabros objektai: Kauno gele\xc5\xbeinkelio stotis, gele\xc5\xbeinkelis, sand\xc4\x97liai, kareivin\xc4\x97s. \xc5\xa0laitais apsaugotoje \xc5\xbdemutin\xc4\x97je Fredoje pastatytas gr\xc5\xabd\xc5\xb3 sand\xc4\x97li\xc5\xb3 kompleksas ir mal\xc5\xabnas. Statyba baigta 1890 m., nors rekonstrukcijos ir kiti statyb\xc5\xb3 darbai t\xc4\x99s\xc4\x97si iki pat 1915 m._NEWLINE_XX a. tarpukariu kompleksas atiteko Kra\xc5\xa1to apsaugos ministerijai. 1922 m. \xc4\x8dia prad\xc4\x97ta malti gr\xc5\xabdus. Rekonstrukcijos darbams vadovavo in\xc5\xbeinierius Antanas Gravrogkas. Mal\xc5\xabnas \xc4\xafrengtas kariuomen\xc4\x97s reikm\xc4\x97ms, pastatytos \xe2\x80\x9eSeck\xe2\x80\x9c firmos ma\xc5\xa1inos. \xc4\xaerengtas gilus gel\xc5\xbebetoninis r\xc5\xabsys, 1925 m. \xc5\xa1alia pastatytas elevatorius._NEWLINE_LTSR laikais \xc4\xafmon\xc4\x97 buvo prapl\xc4\x97sta, 1993 m. tapo AB \xe2\x80\x9eKauno gr\xc5\xabdai\xe2\x80\x9c. Iki \xc4\xafmon\xc4\x97s nutiestas gele\xc5\xbeinkelio tinklas.'